b'\n_START_ARTICLE_\nHong bao\n_START_PARAGRAPH_\nHong Bao (kinesisk: \xe7\xba\xa2\xe5\x8c\x85; tradisjonell kinesisk: \xe7\xb4\x85\xe5\x8c\x85; pinyin: h\xc3\xb3ngb\xc4\x81o, kantonesisk \xe5\x88\xa9\xe6\x98\xaf, \xe5\x88\xa9\xe5\xb8\x82\xe3\x80\x81\xe5\x88\xa9\xe4\xba\x8b lei6 si6, hokkien Ang Pow; vietnamesisk: l\xc3\xac x\xc3\xac) er r\xc3\xb8de konvolutter med pengegaver som overrekket til \xc3\xb8stasiatiske fester av kinesisk merke, som kinesisk nytt\xc3\xa5r eller ved bryllup._NEWLINE_R\xc3\xb8dt er lykkefargen i kinesisk kultur. Konvoluttene kan utformes med stor flid med forsiringer i for eksempel gult eller gull, med bilder av lykkegyder som Fu Lu Shou. Bel\xc3\xb8pet som overrekkes er gjerne sammensatt etter kinesisk numerologi, for at det skal treffe lykketall.\n_START_SECTION_\nOpprinnelse\n_START_PARAGRAPH_\nUnder Qin-dynastiet er det kjent at de eldre tr\xc3\xa5dte mynter p\xc3\xa5 r\xc3\xb8d tr\xc3\xa5d. Disse pengene ble kalt y\xc4\x81su\xc3\xac qi\xc3\xa1n (\xe5\xa3\x93\xe7\xa5\x9f\xe9\x8c\xa2) det vil si \xc2\xabpenger som jager vekk onde \xc3\xa5nder\xc2\xbb, og det var tanken \xc3\xa5 beskytte en fra den yngre generasjon fra sykdom og d\xc3\xb8d. Disse y\xc4\x81su\xc3\xac qi\xc3\xa1n ble erstattet med r\xc3\xb8de konvolutter etter at trykkekunsten kom i mer allmenn bruk. Med en liten skriveendring har uttrykket ogs\xc3\xa5 f\xc3\xa5tt en annen betydning.\n_START_SECTION_\nNytt\xc3\xa5rsfesten\n_START_PARAGRAPH_\nTil det kinesiske nytt\xc3\xa5r (v\xc3\xa5rfesten) er det fremfor alt barn (\xc2\xabikke-voksne\xc2\xbb) som f\xc3\xa5r slike pengekonvolutter, y\xc4\x81su\xc3\xac qi\xc3\xa1n (tradisjonell kinesisk: \xe5\xa3\x93\xe6\xad\xb2\xe9\x8c\xa2). I kinesisk kultur regnes man tradisjonelt ikke for voksen f\xc3\xb8r man er gift._NEWLINE_Ved den s\xc3\xa5kalte l\xc3\xb8vedansen overrekkes l\xc3\xb8ven symbolsk pengegaver i Hong Bao for \xc3\xa5 mildne den.\n_START_SECTION_\nBryllup\n_START_PARAGRAPH_\nVed kinesiske bryllup inng\xc3\xa5r hong bao som fast innslag. Brudgommen m\xc3\xa5 tilkjempe seg tilgang til sin tilkommendes d\xc3\xb8r, og ett av virkemidlene er utdeling av hong bao.'